
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2022 

17 Σεπτεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση Αρμοδιοτήτων του Αναπληρωτή Υπουρ¬ 
γού Εσωτερικών και Διοικητικής Ανασυγκρότησης 
(αρμόδιου για θέματα Μεταναστευτικής Πολιτι¬ 
κής) στην Διευθύντρια και στους Προϊσταμένους 
ή Αναπληρωτές Προϊσταμένους των Τμημάτων 
Διαχείρισης και Εφαρμογής Προγραμμάτων, Οι¬ 
κονομικού και Συντονισμού της Υπηρεσίας Ασύ¬ 
λου του Υπουργείου Εσωτερικών και Διοικητικής 
Ανασυγκρότησης για τη διαχείριση του Ταμείου 
Ασύλου, Μετανάστευσης και'Ενταξης για την Προ¬ 
γραμματική περίοδο 2014-2020 καθώς και λοιπών 
συγχρηματοδοτούμενων ή ευρωπαϊκών ή εθνικών 


έργων. 1 

Συγχώνευση σχολικών μονάδων Δευτεροβάθμιας 

Επαγγελματικής Εκπαίδευσης. 2 

Ιδρυση Εργαστηρίου «Γλώσσα και Πολιτική» του Τμή¬ 
ματος Ξένων Γλωσσών, Μετάφρασης και Διερμη- 
νείας της Σχολής Ιστορίας και Μετάφρασης - Δι- 
ερμηνείας του Ιονίου Πανεπιστημίου. 3 


ΑΠΟΦΑΣΕΙ Σ 

Αριθμ. 10049 (1) 


Μεταβίβαση Αρμοδιοτήτων του Αναπληρωτή Υπουρ¬ 
γού Εσωτερικών και Διοικητικής Ανασυγκρότησης 
(αρμόδιου για θέματα Μεταναστευτικής Πολιτικής) 
στην Διευθύντρια και στους Προϊσταμένους ή Ανα¬ 
πληρωτές Προϊσταμένους των Τμημάτων Διαχείρι¬ 
σης και Εφαρμογής Προγραμμάτων, Οικονομικού και 
Συντονισμού της Υπηρεσίας Ασύλου του Υπουργείου 
Εσωτερικών και Διοικητικής Ανασυγκρότησης για τη 
διαχείριση του Ταμείου Ασύλου, Μετανάστευσης και 
Ένταξης για την Προγραμματική περίοδο 2014-2020 
καθώς και λοιπών συγχρηματοδοτούμενων ή ευρω¬ 
παϊκών ή εθνικών έργων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Τα άρθρα 54 και 90 του «Κώδικα Νομοθεσίας για 


την Κυβέρνηση και τα Κυβερνητικά Όργανα» που κυ¬ 
ρώθηκε για το άρθρο πρώτο του Π.δ. 63/2005 (ΦΕΚ 
98/Α/22-04-2005). 

β) Το Π.δ. 65 (ΦΕΚ 106/Α/28.08.2015) «Διορισμός Υπουρ¬ 
γών, Αναπληρωτών Υπουργών και Υφυπουργών». 

γ) Την απόφ. Υ14/29-8-2015 (ΦΕΚ 1866/Β/30-8-2015) 
«Ανάθεση αρμοδιοτήτων στον Αναπληρωτή Υπουργό 
Εσωτερικών και Διοικητικής Ανασυγκρότησης, Ιωάννη 
Μουζάλα». 

δ) Το Π.δ. 24 (ΦΕΚ 20/Α/27-01-2015) «Σύσταση και με- 
τονομασία Υπουργείων, μεταφορά της Γενικής Γραμ¬ 
ματείας Κοινωνικών Ασφαλίσεων». 

ε) Το Ν. 4314/2014 (ΦΕΚ 265 Α/23-12-2014) «Α) Για τη 
διαχείριση, τον έλεγχο και την εφαρμογή αναπτυξι¬ 
ακών παρεμβάσεων για την προγραμματική περίοδο 
2014-2020, Β) Ενσωμάτωση της Οδηγίας 2012/17 του Ευ¬ 
ρωπαϊκού Κοινοβουλίου και του Συμβουλίου της 13ης 
Ιουνίου 2012 (ΕΕ Ι_ 156/16.6.2012) στο ελληνικό δίκαιο, 
τροποποίηση του Ν. 3419/2005 (Α 297) και άλλες διατά¬ 
ξεις», όπως ισχύει. 

στ) Τη με αριθ. 0(2014) 3542/23-05-2014 Εκτελεστική 
απόφαση της Ευρωπαϊκής Επιτροπής για την έγκριση 
του συμφώνου εταιρικής σχέσης με την Ελλάδα 2014- 
2020, όπως ισχύει κάθε φορά. 

ζ) Το Ν. 4332/2015 (ΦΕΚ 76/Α/9-07-2015) «Τροποποίηση 
διατάξεων Κώδικα Ελληνικής Ιθαγένειας- Τροποποίηση 
του Ν. 4521/2014 για την προσαρμογή της ελληνικής 
νομοθεσίας στις οδηγίες του Ευρωπαϊκού Κοινοβουλίου 
και του Συμβουλίου 2011/98/ΕΕ σχετικά με την ενιαία 
διαδικασία υποβολής αίτησης για τη χορήγηση στους 
πολίτες τρίτων χωρών ενιαίας άδειας διαμονής και ερ¬ 
γασίας στην επικράτεια κράτους- μέλους και σχετικά με 
κοινό σύνολο δικαιωμάτων για τους εργαζομένους από 
τρίτες χώρες που διαμένουν νομίμως σε κράτος-μέλος 
και 2014/36/ΕΕ σχετικά με τις προϋποθέσεις εισόδου και 
διαμονής πολιτών τρίτων χωρών με σκοπό την εποχιακή 
εργασία και άλλες διατάξεις» και ειδικότερα το άρθρο 9. 

η) Τον υπ’ αριθ. 514/2014 Κανονισμό (ΕΈ.) του Ευρω¬ 
παϊκού Κοινοβουλίου και Συμβουλίου της 16ης Απριλίου 
2014 «σχετικά με τον καθορισμό γενικών διατάξεων όσον 
αφορά το Ταμείο Ασύλου, Μετανάστευσης καΓΕνταξης 
και το μέσο για τη χρηματοδοτική στήριξη της αστυνο¬ 
μικής συνεργασίας, της πρόληψης και καταστολής της 
εγκληματικότητας και της διαχείρισης κρίσεων», όπως 
συμπληρώθηκε με τον υπ’ αριθ. 1042/2014 Κανονισμό 














24248 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(Ε.Ε.) της Επιτροπής της 25ης Ιουλίου 2014. 

θ) Τον υπ’ αριθ. 515/2014 Κανονισμό (Ε.Ε.) του Ευρωπαϊ¬ 
κού Κοινοβουλίου και Συμβουλίου της 16ης Απριλίου 2014 
«για τη θέσπιση στο πλαίσιο του Ταμείου Εσωτερικής 
Ασφάλειας, του μέσου χρηματοδοτικής στήριξης στον 
τομέα των εξωτερικών συνόρων και των θεωρήσεων 
και την κατάργηση της απόφασης αριθ. 574/20 07/Ε.Κ». 

ι) Τον υπ’ αριθ. 516/2014 Κανονισμό (Ε.Ε.) του Ευρω¬ 
παϊκού Κοινοβουλίου και Συμβουλίου της 16ης Απριλίου 
2014 «για τη δημιουργία του Ταμείου Ασύλου, Μετανά¬ 
στευσης και Ένταξης, την τροποποίηση της απόφα¬ 
σης 2008/381/Ε.Κ. του Συμβουλίου και την κατάργηση 
των αποφάσεων του Ευρωπαϊκού Κοινοβουλίου και 
του Συμβουλίου αριθ. 573/2007/Ε.Κ. και της απόφασης 
2007/435/Ε.Κ. του Συμβουλίου». 

κ) Τον υπ’ αριθ. 1042/2014 Κανονισμό (Ε.Ε.) της Επι¬ 
τροπής της 25ης Ιουλίου 2014 για τη συμπλήρωση του 
κανονισμού (ΕΕ) αριθ. 514/2014 όσον αφορά τον ορι¬ 
σμό και τις αρμοδιότητες διαχείρισης και ελέγχου των 
υπεύθυνων αρχών και όσον αφορά το καθεστώς και τις 
υποχρεώσεις των ελεγκτικών αρχών. 

λ) Την 0(2015) 5312/31-07-2015 απόφαση της Επιτροπής 
για την έγκριση του Εθνικού προγράμματος της Ελλά¬ 
δας για ενίσχυση από το Ταμείο Εσωτερικής Ασφάλειας 
για την περίοδο 2014-2020. 

μ) Την 0(2015) 5313/31-07-2015 απόφαση της Επιτροπής 
για την έγκριση του Εθνικού προγράμματος της Ελλά¬ 
δας για ενίσχυση από το Ταμείο Ασύλου, Μετανάστευ¬ 
σης και Ένταξης για την περίοδο 2014-2020. 

ν) Την υπ’ αριθμ. 16356/24-4-2013 (ΦΕΚ Β/1024/25-4-2013) 
κοινή υπουργική απόφαση «Αναδιάρθρωση της Ειδικής 
Υπηρεσίας Εφαρμογής «Επιχειρησιακών Προγραμμάτων 
του ΚΠΣ 2000-2006, του ΕΣΠΑ και λοιπών συγχρηματο- 
δοτούμενων επιχειρησιακών προγραμμάτων» στη Γενική 
Γραμματεία Ισότητας του Υπουργείου Εσωτερικών, σύμ¬ 
φωνα με το άρθρο 5 του Ν. 3614/2007» και μετονομα- 
σία σε «Ειδική Υπηρεσία Συντονισμού Διαχείρισης και 
Εφαρμογής Συγχρηματοδοτούμενων Δράσεων/έργων 
του Υπουργείου Εσωτερικών» (ΕΥΣΥΔΕ ΥΠΕΣ) στο Γ ενικό 
Γραμματέα του Υπουργείου Εσωτερικών, όπως ισχύει. 

ξ) Το Ν. 3907/2011 (ΦΕΚ 7 Α/26-1-2011):Ίδρυση Υπηρεσίας 
Ασύλου και Υπηρεσίας Πρώτης Υποδοχής, προσαρμογή 
της ελληνικής νομοθεσίας προς τις διατάξεις της Οδηγίας 
2008/115/ΕΚ «σχετικά με τους κοινούς κανόνες και διαδικα¬ 
σίες στα κράτη - μέλη για την επιστροφή των παρανόμως 
διαμενόντων υπηκόων τρίτων χωρών» και λοιπές διατάξεις. 

2) Την ανάγκη διασφάλισης της εύρυθμης και απο¬ 
δοτικής λειτουργίας της Υπηρεσίας Ασύλου καθώς και 
της ταχείας διεκπεραίωσης των υποθέσεων που ανα¬ 
τίθενται σε αυτήν. 

3) Το γεγονός ότι από τις διατάξεις αυτές δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Μεταβιβάζουμε στη Διευθύντρια, καθώς και στους 
Προϊσταμένους ή Αναπληρωτές Προϊσταμένους των 
Τμημάτων Διαχείρισης και Εφαρμογής Προγραμμάτων, 
Οικονομικού και Συντονισμού της Υπηρεσίας Ασύλου του 
Υπουργείου Εσωτερικών και Διοικητικής Ανασυγκρότη¬ 
σης την άσκηση αρμοδιοτήτων για θέματα που αφορούν: 

Αρθρο 1 

Στη Διευθύντρια της Υπηρεσίας Ασύλου 

1. Τη συγκέντρωση και υποβολή των αναγκαίων στοι¬ 


χείων για την κατάρτιση ή τροποποίηση του προϋπολο¬ 
γισμού της Υπηρεσίας Ασύλου, την εκτέλεσή του, καθώς 
και την ευθύνη παρακολούθησης της εκτέλεσής του. 

2. Την εισήγηση και υποβολή προτάσεων για την κα¬ 
τάρτιση ή τροποποίηση του προϋπολογισμού δημο¬ 
σίων επενδύσεων της Υπηρεσίας Ασύλου, την ευθύνη 
χρηματοοικονομικής υποστήριξης της υλοποίησης των 
έργων που εντάσσονται σε αυτήν, καθώς και την πα¬ 
ρακολούθηση της εκτέλεσης του προϋπολογισμού των 
δημοσίων επενδύσεων. 

3. Τα έγγραφα με τα οποία παρέχονται οδηγίες προς 
τα Τμήματα Διαχείρισης και Εφαρμογής Προγραμμάτων, 
Οικονομικού και Συντονισμού τις μονάδες της Υπηρε¬ 
σίας Ασύλου για το συντονισμό των δραστηριοτήτων 
τους, με σκοπό την αποτελεσματική εφαρμογή της κυ¬ 
βερνητικής πολιτικής και την εύρυθμη λειτουργία τους. 

4. Τα έγγραφα προς την Υπεύθυνη Αρχή (Επιτελική 
Δομή ΕΣΠΑ Υπουργείου Εσωτερικών) με τις θέσεις και 
απόψεις της Υπηρεσίας Ασύλου καθώς και τα διαβιβα¬ 
στικά έγγραφα των εγκεκριμένων εκθέσεων υλοποίησης 
και ενδιάμεσης αξιολόγησης των Πολυετών Προγραμμά¬ 
των του Ταμείου Ασύλου, Μετανάστευσης και Ένταξης 
για την Προγραμματική περίοδο 2014-2020 καθώς και 
λοιπών συγχρηματοδοτούμενων ή ευρωπαϊκών ή εθνι¬ 
κών επιχειρησιακών προγραμμάτων. 

5. Τις πράξεις με τις οποίες εξειδικεύονται τα Πολυετή 
Προγράμματα του Ταμείου Ασύλου, Μετανάστευσης 
καιΈνταξης για την Προγραμματική περίοδο 2014-2020 
καθώς και λοιπά συγχρηματοδοτούμενα ή Ευρωπαϊκά ή 
εθνικά επιχειρησιακά προγράμματα και τις προτάσεις 
αναθεώρησής τους. 

6. Τις προσκλήσεις εκδήλωσης ενδιαφέροντος προς 
τους Δυνητικούς Δικαιούχους πράξεων των Πολυετών 
Προγραμμάτων του Ταμείου Ασύλου, Μετανάστευσης 
καιΈνταξης για την Προγραμματική περίοδο 2014-2020 
καθώς και λοιπών συγχρηματοδοτούμενων ή ευρωπα¬ 
ϊκών ή εθνικών επιχειρησιακών προγραμμάτων για τις 
οποίες η Υπηρεσία Ασύλου έχει ορισθεί Εντεταλμένη 
Αρχή κατόπιν πρότασης της αρμόδιας Μονάδας. 

7. Τις προσκλήσεις για την υποβολή προτάσεων/αιτή- 
σεων χρηματοδότησης, τα έγγραφα απόρριψης ένταξης, 
τις αποφάσεις ένταξης ή τροποποίησης και ανάκλη¬ 
σης ένταξης πράξεων στα Πολυετή Προγράμματα του 
Ταμείου Ασύλου, Μετανάστευσης καιΈνταξης για την 
Προγραμματική περίοδο 2014-2020 καθώς και λοιπά 
συγχρηματοδοτούμενα ή ευρωπαϊκά ή εθνικά επιχειρη¬ 
σιακά προγράμματα για τα οποία η Υπηρεσία Ασύλου 
έχει ορισθεί εντεταλμένη αρχή. 

8. Τα έγγραφα και τα απαιτούμενα στοιχεία και δι- 
καιολογητικά για την ένταξη πράξεων στα Πολυετή 
Προγράμματα του Ταμείου Ασύλου, Μετανάστευσης 
καιΈνταξης για την Προγραμματική περίοδο 2014-2020 
καθώς και λοιπά συγχρηματοδοτούμενα ή ευρωπαϊκά ή 
εθνικά επιχειρησιακά προγράμματα όπου η Υπηρεσία 
Ασύλου ορίζεται ως Δικαιούχος. 

9. Τα έγγραφα προκηρύξεων προς υποψηφίους Ανα- 
δόχους πράξεων των Πολυετών Προγραμμάτων του 
Ταμείου Ασύλου, Μετανάστευσης καιΈνταξης για την 
Προγραμματική περίοδο 2014-2020 καθώς και λοιπών 
συγχρηματοδοτούμενων ή ευρωπαϊκών ή εθνικών επι¬ 
χειρησιακών προγραμμάτων όπου η Υπηρεσία Ασύλου 
ορίζεται ως Δικαιούχος. 

10. Τη διατύπωση σύμφωνης ή αρνητικής γνώμης στα 

στάδια εξέλιξης των δημοσίων συμβάσεων των δικαιού¬ 
χων για τα έργα για τα οποία έχει ορισθεί η Υπηρεσία 
Ασύλου ως Εντεταλμένη Αρχή. 

11. Τις αποφάσεις ολοκλήρωσης πράξεων για τα έργα 
για τα οποία έχει οριστεί η Υπηρεσία Ασύλου ως Εντε¬ 
ταλμένη Αρχή. 

12. Την κατάρτιση της πρότασης για τα ετήσια προ¬ 
γράμματα ενεργειών Τεχνικής Υποστήριξης και την υπο¬ 
βολή τους προς ενημέρωση/έγκριση (όπου απαιτείται) 
στην Υπεύθυνη Αρχή «Επιτελική Δομή ΕΣΠΑ του Υπουρ¬ 
γείου Εσωτερικών» καθώς και τα θέματα εφαρμογής 
των ενεργειών Τεχνικής Υποστήριξης της Εφαρμογής 
του Π.Δ 4/2002 (ΦΕΚ 3Α), όπως ισχύει. 

13. Τις αποφάσεις για τη διενέργεια των διαδικασιών 
ανάθεσης προμηθειών, έργων, μελετών και υπηρεσιών 
για την εκτέλεση των ενεργειών Τεχνικής Υποστήριξης 
της Υπηρεσίας Ασύλου, τις αποφάσεις συγκρότησης 
Επιτροπών, ομάδων εργασίας ορισμού εμπειρογνω- 
μόνων/αξιολογητών, τις αποφάσεις κατακύρωσης ή 
ανάθεσης, τις αντίστοιχες συμβάσεις στο πλαίσιο των 
ενεργειών αυτών καθώς και τις τροποποιήσεις των πρά¬ 
ξεων αυτών σύμφωνα με τις διατάξεις του Π.δ. 4/2002 
(ΦΕΚ α') όπως ισχύει. 

14. Τις αναφορές για την υποβολή των ετήσιων και 
τελικών εκθέσεων υλοποίησης των Πολυετών Προγραμ¬ 
μάτων του Ταμείου Ασύλου, Μετανάστευσης καιΈντα- 
ξης για την Προγραμματική περίοδο 2014-2020 καθώς 
και λοιπών συγχρηματοδοτούμενων ή ευρωπαϊκών ή 
εθνικών επιχειρησιακών προγραμμάτων στις Επιτροπές 
Παρακολούθησης όπου συμμετέχει. 

15. Τα έγγραφα προς τους φορείς υλοποίησης πράξε¬ 
ων των Πολυετών Προγραμμάτων του Ταμείου Ασύλου, 
Μετανάστευσης και Ένταξης για την Προγραμματική 
περίοδο 2014-2020 καθώς και λοιπών συγχρηματο¬ 
δοτούμενων ή ευρωπαϊκών ή εθνικών επιχειρησιακών 
προγραμμάτων για τις οποίες η Υπηρεσία Ασύλου έχει 
ορισθεί Εντεταλμένη Αρχή σχετικά με τη λήψη κατάλ¬ 
ληλων μέτρων για την αξιοποίηση των συμπερασμάτων 
των αξιολογήσεων σύμφωνα με τις εκάστοτε ισχύουσες 
διατάξεις. 

16. Τις απαντήσεις σε πορίσματα ελέγχου των εθνικών 
και κοινοτικών ελεγκτικών οργάνων και λοιπών αρμό¬ 
διων φορέων. 

17. Τις αποφάσεις για την εφαρμογή από τους Δι¬ 
καιούχους και αναδόχους των πορισμάτων έλεγχου 
των ελεγκτικών φορέων για τις πράξεις των Πολυετών 
Προγραμμάτων του Ταμείου Ασύλου, Μετανάστευσης 
καιΈνταξης για την Προγραμματική περίοδο 2014-2020 
καθώς και λοιπών συγχρηματοδοτούμενων ή ευρωπα¬ 
ϊκών ή εθνικών επιχειρησιακών προγραμμάτων για τις 
οποίες η Υπηρεσία Ασύλου έχει ορισθεί ως Εντεταλμένη 
Αρχή ή Δικαιούχος. 

18. Τις εισηγήσεις προς τον Αναπληρωτή Υπουργό 
Εσωτερικών και Διοικητικής Ανασυγκρότησης (αρμόδιο 
για τα θέματα Μεταναστευτικής Πολιτικής) για έκδοση 
αποφάσεων ανάκτησης αχρεωστήτως καταβληθέντων 
ποσών. 

19. Τα έγγραφα που αφορούν στη λήψη διορθωτι¬ 
κών μέτρων προς τους Δικαιούχους κατόπιν επιτόπιας 
επαλήθευσης από την Υπηρεσία Ασύλου ή πορισμάτων 
άλλων αρμόδιων ελεγκτικών φορέων. 

20. Τα έγγραφα έγκρισης ετήσιου προγραμματισμού 
επιτόπιων επαληθεύσεων και αναθεώρησης του και τις 


αποφάσεις ορισμού οργάνων επιτόπιων επαληθεύσεων. 

21. Την έγκριση των εκθέσεων των διοικητικών ή επιτό¬ 
πιων επαληθεύσεων που διενεργεί η Υπηρεσία Ασύλου 
για κύρωση μέρους ή του συνόλου της κοινοτικής ή 
δημόσιας συνεισφοράς πράξης ή της χρηματοδότησης 
πράξης από τα Πολυετή προγράμματα στα οποία έχει 
ενταχθεί η περικοπή δαπανών/δημοσιονομική διόρθω¬ 
ση ή ανάκτηση αχρεωστήτως καταβληθέντων ποσών ή 
αναστολή χρηματοδότησης πράξης. 

22. Τις αποφάσεις μετά την υποβολή αντιρρήσεων των 
ελεγχόμενων φορέων, τις διαπιστωτικές πράξεις και τις 
αποφάσεις οριστικοποίησης της απόφασης δημοσιονο¬ 
μικής διόρθωσης σύμφωνα με τις διατάξεις του ΣΔΕ. 

Οι αρμοδιότητες αυτές μπορούν να ασκούνται παράλ¬ 
ληλα από τον Αναπληρωτή Υπουργό Εσωτερικών και 
Διοικητικής Ανασυγκρότησης (αρμόδιο για τα θέματα 
Μεταναστευτικής Πολιτικής). 

Αρθρο 2 

Στον Προϊστάμενο ή Αναπληρωτή Προϊστάμενο 
του Τμήματος Διαχείρισης και Εφαρμογής 
Προγραμμάτων της Υπηρεσίας Ασύλου 

1. Τις αποφάσεις και όλα τα έγγραφα γενικά που απαι¬ 
τούνται για την εκτέλεση προμηθειών κάθε είδους υλι¬ 
κού και για την παροχή υπηρεσιών από τις πιστώσεις 
του κρατικού προϋπολογισμού ή ειδικών λογαριασμών 
προς κάλυψη των αναγκών της Υπηρεσίας Ασύλου, 
πλην των πράξεων κύρωσης των πρακτικών τακτικών 
διαγωνισμών. 

2. Τα έγγραφα με τα οποία δίδονται απαντήσεις σε 
ερωτήματα των οργάνων της Ευρωπαϊκής Ένωσης ή 
της Μόνιμης ελληνικής Αντιπροσωπείας στην Ευρωπα¬ 
ϊκή Ένωση καθώς και άλλων Διεθνών Οργανισμών που 
αφορούν θέματα για τα οποία ήδη έχουν δοθεί λύσεις. 

3. Τα έγγραφα με τα οποία γνωστοποιούνται σε υπαλ¬ 
λήλους του Τμήματος εκπαιδευτικά και επιμορφωτικά 
προγράμματα υπηρεσιών του Δημοσίου ή αλλού φορέα 
του Δημοσίου Τομέα. 

4. Την αλληλογραφία με υπηρεσίες ή φορείς του Δη¬ 
μοσίου. 

5. Τα έγγραφα με τα οποία αποστέλλονται στο Εθνικό 
Τυπογραφείο για δημοσίευση αποφάσεις, διατάγματα 
ή άλλες πράξεις. 

6. Τα έγγραφα με τα οποία διαβιβάζονται ζητηθέντα 
αντίγραφα από τα φυλασσόμενα στο Αρχείο της Υπη¬ 
ρεσίας πρωτότυπα αδιαβάθμητα έγγραφα. 

7. Τα έγγραφα με τα οποία δίνονται απαντήσεις σε 
αιτήσεις, υπομνήματα, αναφορές, ή παράπονα πολιτικών 
και υπαλλήλων ή διαβιβάζονται τα ανωτέρω σε άλλες 
υπηρεσίες λόγω αρμοδιότητας. 

8. Την έγκριση χορήγησης αντιγράφων από τα τηρού¬ 
μενα στο αρχείο πρωτότυπα εμπιστευτικά έγγραφα και 
την επικύρωση αυτών. 

9. Τη σύνταξη πράξεων θέσεων στο αρχείο υποθέσεων 
και εγγράφων. 

10. Τη διαβίβαση αιτημάτων συμμετοχής υπαλλήλων 
σε εκπαιδευτικά και επιμορφωτικά προγράμματα δια¬ 
φόρων φορέων. 

11. Τα έγγραφα που αφορούν τον προγραμματισμό 
και συντονισμό των δραστηριοτήτων του προσωπικού 
του Τμήματος. 

12. Τα έγγραφα που αφορούν την εξασφάλιση της 
συνεργασίας, της παροχής ή αναζήτησης πληροφο- 

ριών και του συντονισμού με άλλα Υπουργεία και 
λοιπούς φορείς, υπηρεσίες και Επιτροπές σε θέμα¬ 
τα αρμοδιότητας της Υπηρεσίας Ασύλου και στην 
παρακολούθηση της προόδου συναφών Δράσεων 
των Πολυετών Προγραμμάτων του Ταμείου Ασύλου, 
Μετανάστευσης και Ένταξης για την Προγραμματική 
περίοδο 2014-2020 καθώς και λοιπών συγχρηματο- 
δοτούμενων ή Ευρωπαϊκών ή εθνικών επιχειρησιακών 
προγραμμάτων. 

13. Τα έγγραφα που αφορούν τη συνεργασία με την 
Ευρωπαϊκή Επιτροπή, την Υπεύθυνη Αρχή των Πολυετών 
Προγραμμάτων του Ταμείου Ασύλου, Μετανάστευσης 
καιΈνταξης για την Προγραμματική περίοδο 2014-2020 
καθώς και λοιπών συγχρηματοδοτούμενων ή Ευρωπα¬ 
ϊκών ή εθνικών επιχειρησιακών προγραμμάτων, και την 
Αρχή Ελέγχου. 

14. Τα έγγραφα που αφορούν την υποστήριξη της 
αποστολής και των εργασιών της Επιτροπής Παρακο¬ 
λούθησης των Πολυετών Προγραμμάτων του Ταμείου 
Ασύλου, Μετανάστευσης καιΈνταξης για την Προγραμ¬ 
ματική περίοδο 2014-2020 καθώς και λοιπών συγχρημα¬ 
τοδοτούμενων ή Ευρωπαϊκών ή εθνικών επιχειρησιακών 
προγραμμάτων και την παροχή σε αυτές των απαιτού- 
μενων εγγράφων και πληροφοριών. 

15. Τα έγγραφα που αφορούν την κατάρτιση του εγ¬ 
γράφου εξειδίκευσης προγραμματισμού των Πολυετών 
Προγραμμάτων του Ταμείου Ασύλου, Μετανάστευσης 
καιΈνταξης για την Προγραμματική περίοδο 2014-2020 
καθώς και λοιπών συγχρηματοδοτούμενων ή Ευρω¬ 
παϊκών ή εθνικών επιχειρησιακών προγραμμάτων και 
τις προσαρμογές του, την επεξεργασία και εισήγηση 
των κριτηρίων ένταξης πράξεων στους άξονες προ¬ 
τεραιότητας και τα αποτελέσματα της διαδικασίας 
ελέγχου πληρότητας και αξιολόγησης υποβαλλόμενων 
προτάσεων για ένταξη στο Πολυετές Πρόγραμμα του 
Ταμείου Ασύλου, Μετανάστευσης καιΈνταξης για την 
Προγραμματική περίοδο 2014-2020 καθώς και λοιπών 
συγχρηματοδοτούμενων ή Ευρωπαϊκών ή εθνικών επι¬ 
χειρησιακών προγραμμάτων για τις κατηγορίες πρά¬ 
ξεων για τις οποίες η Υπηρεσία Ασύλου έχει ορισθεί 
Εντεταλμένη Αρχή ή της έχουν εκχωρηθεί τέτοιες 
αρμοδιότητες. 

16. Τα έγγραφα που αφορούν την επεξεργασία των 
προσκλήσεων για την υποβολή αιτήσεων χρηματοδότη¬ 
σης από το Πολυετές Πρόγραμμα και το συντονισμό της 
παροχής πληροφοριών προς τους Δυνητικούς Δικαιού¬ 
χους για υποβολή προτάσεων σχετικά με τις κατηγορίες 
πράξεων για τις οποίες η Υπηρεσία Ασύλου έχει ορισθεί 
Εντεταλμένος Φορέας ή της έχουν εκχωρηθεί τέτοιες 
αρμοδιότητες. 

17. Τα έγγραφα που αφορούν την επεξεργασία των 
προκηρύξεων για υποβολή προτάσεων από αναδόχους 
πράξεων για την οποίες η Υπηρεσία Ασύλου είναι δι¬ 
καιούχος. 

18. Τα έγγραφα που αφορούν την εισήγηση για την 
έκδοση αποφάσεων ένταξης των πράξεων στο Πολυ¬ 
ετές Πρόγραμμα του Ταμείου Ασύλου, Μετανάστευσης 
καιΈνταξης και του Ταμείου Εσωτερικής Ασφάλει¬ 
ας για την Προγραμματική περίοδο 2014-2020 καθώς 
και λοιπών συγχρηματοδοτούμενων ή Ευρωπαϊκών ή 
εθνικών επιχειρησιακών και τη γνωστοποίηση προς 
τους αρμόδιους φορείς για τη διαδικασία διατύπωσης 


γνώμης και την ολοκλήρωση της διαδικασίας έκδοσης 
συμφώνου αποδοχής όρων ένταξης καθώς και την έκ¬ 
δοση τροποποιήσεων αυτής σχετικά με τις κατηγορίες 
πράξεων για τις οποίες η Υπηρεσία Ασύλου έχει ορι- 
σθεί Εντεταλμένη αρχή ή της έχουν εκχωρηθεί τέτοιες 
αρμοδιότητες. 

19. Τα έγγραφα που αφορούν τη σύνταξη των ετήσιων 
και της τελικής έκθεσης υλοποίησης του Πολυετούς 
Προγράμματος, τη σύνταξη των αναγκαίων αναφορών 
για την προετοιμασία της ετήσιας εξέτασης του ίδιου 
του Πολυετούς Προγράμματος του Ταμείου Ασύλου, 
Μετανάστευσης καιΈνταξης για την Προγραμματική 
περίοδο 2014-2020 καθώς και λοιπών συγχρηματοδο¬ 
τούμενων ή Ευρωπαϊκών ή εθνικών επιχειρησιακών, την 
οργάνωση και παρακολούθηση της ενδιάμεσης αξιολό¬ 
γησης του ίδιου Πολυετούς προγράμματος όσον αφορά 
τα ζητήματα αρμοδιότητάς της και την επεξεργασία 
των προτάσεων για την αξιοποίηση των αποτελεσμά¬ 
των αυτής. 

20. Τα έγγραφα που αφορούν την αλληλογραφία, 
ενημέρωση και λοιπές υποστηρικτικές ενέργειες προς 
τους Δικαιούχους και λοιπούς φορείς που εμπλέκονται 
στην εκτέλεση των έργων του Πολυετές Πρόγραμμα 
του Ταμείου Ασύλου, Μετανάστευσης καιΈνταξης για 
την Προγραμματική περίοδο 2014-2020 καθώς και λοι¬ 
πών συγχρηματοδοτούμενων ή Ευρωπαϊκών ή εθνικών 
επιχειρησιακών. 

21. Τα έγραφα που αφορούν τη μέριμνα για την κα¬ 
τάρτιση του ετήσιου προγράμματος ενεργειών Τεχνικής 
υποστήριξης της Εφαρμογής και για την εκτέλεση των 
έργων Τεχνικής Υποστήριξης της εφαρμογής για τα 
οποία Δικαιούχος είναι η Υπηρεσία. 

22. Τα έγγραφα που αφορούν την κατάρτιση και υπο¬ 
βολή στη Διευθύντρια του ετήσιου προγράμματος ενερ¬ 
γειών για το επόμενο έτος με ποσοτικούς και ποιοτικούς 
στόχους με βάση το στρατηγικό προγραμματισμό της 
διάσκεψης των Προέδρων των Επιτροπών Παρακολού¬ 
θησης. 

Αρθρο 3 

Στον Προϊστάμενο ή Αναπληρωτή Προϊστάμενο 

του Τμήματος Συντονισμού της Υπηρεσίας Ασύλου 

Τα έγγραφα που αφορούν το συντονισμό της διαδι¬ 
κασίας παρακολούθησης της πορείας εφαρμογής του 
Πολυετούς Προγράμματος του Ταμείου Ασύλου, Μετα¬ 
νάστευσης καιΈνταξης για την Προγραμματική περίοδο 
2014-2020 καθώς και λοιπών συγχρηματοδοτούμενων ή 
Ευρωπαϊκών ή εθνικών επιχειρησιακών και την επεξερ¬ 
γασία προτάσεων αναθεώρησής τους. 

Άρθρο 4 

Στον Προϊστάμενο ή Αναπληρωτή Προϊστάμενο 

του Τμήματος Οικονομικού της Υπηρεσίας Ασύλου 

Τον έλεγχο και τα έγγραφα που αφορούν την κοι¬ 
νοποίηση των αποτελεσμάτων των επαληθεύσεων και 
των οριστικών αποφάσεων επί των αντιρρήσεων, των 
αποφάσεων δημοσιονομικής διόρθωσης, καθώς και των 
αποφάσεων ανάκτησης αχρεωστήτως καταβληθέντων 
ποσών προς τους ελεγχόμενους φορείς και προς άλ¬ 
λους αρμόδιους φορείς όπου απαιτείται καθώς και την 
παρακολούθηση των αποτελεσμάτων επαληθεύσεων 
και ελέγχων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝΝΗΣ ΜΟΥΖΑΛΑΣ 
-♦- 

Αριθ. Φ11/139556/Δ4 (2) 

Συγχώνευση σχολικών μονάδων Δευτεροβάθμιας 
Επαγγελματικής Εκπαίδευσης. 

Η ΥΠΟΥΡΓΟΣ ΠΟΛΙΤΙΣΜΟΥ, 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παρ. 2 και 6 του άρθρου 8 και της 
παρ. 1 του άρθρου 10 του Ν. 1566/1985 (Α' 167) «Δομή 
και λειτουργία της Πρωτοβάθμιας και Δευτεροβάθμιας 
Εκπαίδευσης και άλλες διατάξεις» σε συνδυασμό με τις 
παρ. 2 και 5 του άρθρου 11 του Ν. 1966/1991 (Α' 147) «Με¬ 
τεγγραφές φοιτητών Α.Ε.Ι., σπουδαστών Τ.Ε.Ι. και άλλες 
διατάξεις», όπως η παρ. 5 αντικαταστάθηκε από την 
παρ. 15 του άρθρου 59 του Ν. 3966/2011 (Α' 118) «Θεσμικό 
πλαίσιο των Πρότυπων Πειραματικών Σχολείων/Ίδρυση 
Ινστιτούτου Εκπαιδευτικής Πολιτικής, Οργάνωση του 
Ινστιτούτου Τεχνολογίας Υπολογιστών και Εκδόσεων 
«ΔΙΟΦΑΝΤΟΣ» και λοιπές διατάξεις». 

2. Τις διατάξεις του άρθρου 113 του Ν. 1892/1990 
(Α' 101) «Για τον εκσυγχρονισμό και την ανάπτυξη και 
άλλες διατάξεις», όπως τροποποιήθηκε και ισχύει. 

3. Τις διατάξεις της παρ. 1 του άρθρου 8 του 
Ν. 2640/1998 (Α' 206) «Δευτεροβάθμια τεχνική-επαγγελ- 
ματική εκπαίδευση και άλλες διατάξεις». 

4. Τις διατάξεις των παρ. 2 και 4 του άρθρου 8 και του 
άρθρου 28 του Ν. 3475/2006 (Α' 146) «Οργάνωση και λει¬ 
τουργία της δευτεροβάθμιας επαγγελματικής εκπαίδευ¬ 
σης και άλλες διατάξεις», όπως τροποποιήθηκε και ισχύει. 

5. Τις διατάξεις του άρθρου 8 και της παρ. 8 του 
άρθρου 46 του Ν. 4186/2013 «Αναδιάρθρωση της Δευτε¬ 
ροβάθμιας Εκπαίδευσης και λοιπές διατάξεις» (Α' 193), 
όπως το άρθρο 8 τροποποιήθηκε με την παρ. 5 του 
άρθρου 25 του Ν. 4203/2013 (Α' 235) και το άρθρο 6 του 
Ν. 4327/2015 (Α' 50). 

6. Τις διατάξεις του άρθρου 94 του Ν. 3852/2010 (Α' 87) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα Καλλικράτης», όπως 
τροποποιήθηκαν και ισχύουν. 


7. Τις διατάξεις του άρθρου 7 του Ν. 4089/2012 
(Α' 206) «Κύρωση της Πράξης Νομοθετικού Περιεχομέ¬ 
νου «Μεταφορά Μαθητών για το σχολικό έτος 2012-2013 
(Α' 171)», μεταφορά αρμοδιότητας στις Περιφέρειες και 
άλλες διατάξεις». 

8. Τις διατάξεις της παρ. 5 του άρθρου 25 του 
Ν. 4203/2013 (Α' 235) «Ρυθμίσεις θεμάτων Ανανεώσιμων 
Πηγών Ενέργειας και άλλες διατάξεις». 

9. Την περ. ιβ του άρθρου 20 του Ν. 4270/2014 (Α' 143) 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις». 

10. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.δ. 63/2005 (Α' 98). 

11. Τις διατάξεις του Π.δ. 185/2009 (Α' 213) «Ανασύ¬ 
σταση του Υπουργείου Οικονομικών, Συγχώνευση του 
Υπουργείου Οικονομίας και της Γενικής Γραμματείας 
Αιγαίου και Νησιωτικής Πολιτικής», όπως τροποποιήθηκε 
και ισχύει. 

12. Τις διατάξεις του Π.δ. 113/2010 (Α' 194) «Ανάληψη 
υποχρεώσεων από τους Διατάκτες», όπως τροποποιή¬ 
θηκε και ισχύει. 

13. Το Π.δ. 65/2015 (Α' 106) «Διορισμός Υπουργών, Ανα¬ 
πληρωτών Υπουργών και Υφυπουργών. 

14. Την υπ’ αριθμ. Φ12/93600/Δ4/12.06.2015 (Β' 1249) 
υπουργικής απόφασης «Προϋποθέσεις λειτουργίας Το¬ 
μέων - Ειδικοτήτων της Β' και Γ' τάξης Ημερήσιου και 
Εσπερινού Επαγγελματικού Λυκείου (ΕΠΑ.Λ.)». 

15. Την υπ’ αριθμ. 12101/08-07-2015 πρόταση μεταβο¬ 
λής της Διεύθυνσης Δευτεροβάθμιας Εκπαίδευσης Γ' 
Αθήνας και την υπ’ αριθμ. Φ.2.1/8954/15-07-2015 εισήγη¬ 
ση της Περιφερειακής Διεύθυνσης Π/θμιας και Δ/θμιας 
Εκπαίδευσης Αττικής. 

16. Το υπ’ αριθμ. πρωτ. 6180/04-03-2015 έγγραφο του 
Δήμου Αγ. Αναργύρων-Καματερού, με το οποίο διαβι¬ 
βάστηκε η υπ’ αριθμ. 42/2015 απόφαση του Δημοτικού 
Συμβουλίου σχετικά με τη συγχώνευση του 2ου ΕΠΑ.Λ. 
Αγ. Αναργύρων με το Ιο ΕΠΑ.Λ. Καματερού. 

17. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Τη συγχώνευση από το σχολικό έτος 2015-2016 των 
παρακάτω σχολικών μονάδων Δευτεροβάθμιας Επαγ¬ 
γελματικής Εκπαίδευσης, ως ακολούθως: 

ΠΕΡΙΦΕΡΕΙΑΚΗ 
Δ/ΝΣΗ ΕΚΠ/ΣΗΣ 

Δ/ΝΣΗ 

ΕΚΠ/ΣΗΣ 

ΣΥΓΧΩΝΕΥΟ- 
ΜΕΝΕΣ ΣΧΟΛΙ¬ 
ΚΕΣ ΜΟΝΑΔΕΣ 

ΚΩΔΙΚΟΣ 

Υ.ΠΟ.ΠΑΙ.Θ 

ΟΝΟΜΑΣΙΑ ΚΑΙ ΕΔΡΑ ΝΕΟΥ ΣΧΟΛΕΙΟΥ ΟΜΑΔΕΣ ΠΡΟΣΑΝΑ- 
Τ ΟΛΙΣΜΟΥ-Τ ΟΜΕΙΣ-ΕΙΔΙΚΟΤΗΤΕΣ 

ΑΤΤΙΚΗΣ 

Γ' ΑΘΗΝΑΣ 

2ο ΕΠΑΛ ΑΓ. 
ΑΝΑΡΥΓΡΩΝ 

0540862 

Ιο ΕΠΑΛ ΚΑΜΑΤΕΡΟΥ ΜΕ ΕΔΡΑ 

ΤΟ ΔΗΜΟ ΑΓ. ΑΝΑΡΓΥΡΩΝ-ΚΑΜΑΤΕΡΟΥ 

ΟΜΑΔΑ ΠΡΟΣΑΝΑΤΟΛΙΣΜΟΥ ΤΕΧΝΟΛΟΓΙΚΩΝ ΕΦΑΡΜΟΓΩΝ 

• ΤΟΜΕΑΣ ΠΛΗΡΟΦΟΡΙΚΗΣ 

α) Τεχνικός Εφαρμογών Λογισμικού 

• ΤΟΜΕΑΣ ΜΗΧΑΝΟΛΟΓΙΑΣ 

α) Τ εχνικός Μηχανολογικών Εγκαταστάσεων και Κατασκευών 

• ΤΟΜΕΑΣ ΗΛΕΚΤΡΟΛΟΓΙΑΣ, ΗΛΕΚΤΡΟΝΙΚΗΣ ΚΑΙ ΑΥΤΟΜΑ¬ 
ΤΙΣΜΟΥ 

α) Τ εχνικός Ηλεκ/γικών Συστημάτων, Εγκατ/σεων και Δικτύων 

• ΤΟΜΕΑΣ ΔΟΜΙΚΩΝ ΕΡΓΩΝ 

α) Σχεδιαστής Δομικών Έργων και Γεωπληροφορικής 

ΟΜΑΔΑ ΠΡΟΣΑΝΑΤΟΛΙΣΜΟΥ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 

• ΤΟΜΕΑΣ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 

α) Υπάλληλος Διοίκησης και Οικονομικών Υπηρεσιών 
β) Υπάλληλος Οικονομίας και Διοίκησης στον Τουρισμό 

ΟΜΑΔΑ ΠΡΟΣΑΝΑΤΟΛΙΣΜΟΥ ΕΦΑΡΜΟΣΜΕΝΩΝ ΤΕΧΝΩΝ 

ΚΑΙ ΚΑΛΛΙΤΕΧΝΙΚΩΝ ΕΦΑΡΜΟΓΩΝ 

• ΤΟΜΕΑΣ ΕΦΑΡΜΟΣΜΕΝΩΝ ΤΕΧΝΩΝ 
α) Γραφικών Τεχνών 

β) Σχεδιασμού Εσωτερικών Χώρων 

ΟΜΑΔΑ ΠΡΟΣΑΝΑΤΟΛΙΣΜΟΥ ΥΓΕΙΑΣ - ΠΡΟΝΟΙΑΣ 

ΚΑΙ ΑΙΣΘΗΤΙΚΗΣ - ΚΟΜΜΩΤΙΚΗΣ 

• ΤΟΜΕΑΣ ΥΓΕΙΑΣ ΠΡΟΝΟΙΑΣ 
α) Βοηθός Νοσηλευτή 

Ιο ΕΠΑΛ. 
ΚΑΜΑΤΕΡΟΥ 

0540864 


Η απόφαση αυτή να δημοσιευθεί στην Εφημερίδα της Κυβερνήσεως. 


Μαρούσι, 8 Σεπτεμβρίου 2015 


Η ΥΠΟΥΡΓΟΣ 

ΑΓΓΕΛΙΚΗ - ΕΥΦΡΟΣΥΝΗ ΚΙΑΟΥ - ΔΗΜΑΚΟΥ 


♦ 


Αριθμ. 2132 (3) 

Ίδρυση Εργαστηρίου «Γλώσσα και Πολιτική» του Τμήμα¬ 
τος Ξένων Γλωσσών, Μετάφρασης και Διερμηνείας 
της Σχολής Ιστορίας και Μετάφρασης - Διερμηνεί- 
ας του Ιονίου Πανεπιστημίου. 

Η ΠΡΥΤΑΝΗΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Για τη δομή και λειτουργία των Ανωτάτων Εκπαιδευ¬ 
τικών Ιδρυμάτων» (Α' 87) όπως η παράγραφος αυτή 
τροποποιήθηκε με το άρθρο 48 παρ. 2 του Ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173) και το πρώτο εδάφιο αυτής αντικα- 
ταστάθηκε με την περ. γ' της παρ. 22 του άρθρου 13 του 
Ν. 3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141). 

2. Τις διατάξεις του άρθρου 4 παρ. 1 εδ. γ' του 
Ν. 2083/1992 «Εκσυγχρονισμός της Ανώτατης Εκπαί¬ 
δευσης» (Α'159). 

3. Τις διατάξεις του άρθρου 22, παρ. 1 του Ν. 4009/2011 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανωτάτων εκπαιδευτικών 
ιδρυμάτων», 

4. Τις διατάξεις του άρθρου 90 του κώδικα, ο οποίος 
κυρώθηκε με το άρθρο πρώτο του Π.δ. 63/2005 «Κωδι¬ 


κοποίηση της νομοθεσίας για την Κυβέρνηση και τα 
Κυβερνητικά όργανα» (Α' 98). 

5. Τ ις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά όργανα» (Α' 137), όπως αυτό 
προσετέθη με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση των διατάξε¬ 
ων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

6. Τις διατάξεις του άρθρου 22 παρ. 3 του Ν. 2362/1995 
«Περί δημοσίου λογιστικού, ελέγχου των δαπανών του 
Κράτους και άλλες διατάξεις» (Α' 247). 

7. Τ ις διατάξεις του άρθρου 1 περ. ιι του Π.δ. 55/1996 
«Περιορισμός συναρμοδιοτήτων κατά την έκδοση διοι¬ 
κητικών πράξεων» (Α' 48). 

8. Τ ις διατάξεις του άρθρου 5 παρ. 9 του Π.δ. 83/1984 
«Ίδρυση Πανεπιστημίου Αιγαίου, Ιονίου Πανεπιστημίου 
και Πανεπιστημίου Θεσσαλίας» (Α' 31). 

9. Το Π.δ. 79, ΦΕΚ 119 Α'/28-05-2013 «Ίδρυση Σχολών, 
κατάργηση Τμήματος, μετονομασία Τμήματος, συγχώ¬ 
νευση ειδικεύσεων στο Ιόνιο Πανεπιστήμιο». 

10. Τις διατάξεις του άρθρου 96 του Ν. 4310/2014, ΦΕΚ 
258/08-12-2014, τ. Α'»Έρευνα, Τεχνολογική Ανάπτυξη και 
Καινοτομία και άλλες διατάξεις». 

11. Την 24-3-2015 απόφαση της 9ης Συνεδρίασης της 
Συνέλευσης του Τμήματος Ξένων Γλωσσών, Μετάφρα¬ 
σης και Διερμηνείας του Ιονίου Πανεπιστημίου, 

12. Την από 16/07/2015 απόφαση της 20ης Συνεδρίασης 
της Συγκλήτου του Ιονίου Πανεπιστημίου. 

13. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του Ιονίου Πανεπιστημίου, αποφασίζουμε: 

Αρθρο 1 

Ιδρυση 

Ιδρύεται στο Τμήμα Ξένων Γλωσσών, Μετάφρασης 
και Διερμηνείας του Ιονίου Πανεπιστημίου το παρα¬ 
κάτω εργαστήριο: «Εργαστήριο Γλώσσας και Πολιτι¬ 
κής», το οποίο εξυπηρετεί διδακτικές και ερευνητικές 
ανάγκες σχετικά με την εξέταση των πολυσχιδών και 
πολυεπίπεδων σχέσεων της γλώσσας με την πολιτική. 
Το Εργαστήριο έχει ως βασικό σκοπό τη συνεισφορά 
στην ανάπτυξη της έρευνας αναφορικά με τη χρήση 
της γλώσσας ως μέσου πολιτικής επικοινωνίας, μέσου 
άσκησης αλλά και αμφισβήτησης της εξουσίας και 
μέσου διαμόρφωσης αλλά και απόρριψης αντιλήψεων 
όπως αυτό έχει αναγνωριστεί από παλιά από πολιτι¬ 
κούς επιστήμονες, γλωσσολόγους, κοινωνιολόγους και 
ειδικούς στην επικοινωνία. Η έρευνα του Εργαστηρίου 
θα κινηθεί σε [τρεις] βασικούς άξονες: α) στη χρήση της 
γλώσσας και όλων των μορφών λεκτικής και μη λεκτικής 
επικοινωνίας για πολιτικούς (με την πλέον ευρεία έννοια 
του όρου) σκοπούς, β) στις πολιτικές που ασκούνται για 
τη γλώσσα και οι οποίες δύνανται να περιλαμβάνουν 
πολιτικές εκπαίδευσης, ελέγχου των γλωσσών των μειο¬ 
νοτήτων, ομογενοποίησης, δημιουργίας νέων ιδιολέκτων 
κ.λπ. γ) στη διαχρονική μελέτη των ευρωπαϊκών και μη 
γλωσσών ως «οχημάτων» πολιτισμικών αγαθών. 

Έτσι, στο πλαίσιο του εργαστηρίου θα εξετάζονται, με¬ 
ταξύ άλλων, τα εξής θέματα: Η γλώσσα της εξουσίας/ 
Αλλαγή γλώσσας και τρόπων λεκτικής και μη λεκτικής 
επικοινωνίας κομμάτων κατά τη διάρκεια της ιστορίας 
τους, τόσο στην Ελλάδα όσο και παγκοσμίως/Χρήση της 
γλώσσας για μεταβίβαση πολιτικών μηνυμάτων/Η γλώσσα 
ως μέσο άσκησης βίας - Η γλώσσα των γενοκτονιών, του 
Ολοκαυτώματος, του ναζισμού, του εξτρεμισμού και της 
τρομοκρατίας/Η γλώσσα της γραφειοκρατίας/Συγκριτική 
μελέτη λόγων πολιτικών ηγετών/Γλώσσες Μειονοτήτων 
στην Ελλάδα, την Ευρώπη, τον κόσμο/Πολιτικές της γλώσ¬ 
σας: πολιτικές ελέγχου των γλωσσών των μειονοτήτων/Ευ- 
ρωπάίκές πολιτικές προστασίας των γλωσσών των μειονο- 
τήτων/Πολιτικές γλωσσοκτονίας/Εκπαιδευτικές πολιτικές 
γλωσσών/Πολιτικές δημιουργίας νέων λέξεων και όρων/ 
Πολιτικές μετάφρασης/Πολιτικές διερμηνείας/Ιδεολογία και 
Μετάφραση/Η Γλώσσα και η Λογοτεχνία ως «καθρέφτης» 
των πολιτικών και κοινωνικών αλλαγών/Οι γλωσσικές πολι¬ 
τικές ως στοιχείο προσδιορισμού «ταυτοτήτων»/Η γλώσσα 
στην απεικόνιση άλλων λαών και άλλων χωρών. 

Αρθρο 2 
Αποστολή 

Τ ο εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του Τ ρή¬ 


ματος Ξένων Γλωσσών, Μετάφρασης και Διερμηνείας, 
καθώς και άλλων Τμημάτων του Ιονίου Πανεπιστημίου 
σε θέματα που εμπίπτουν στα αντικείμενα δραστηρι¬ 
ότητας των εργαστηρίων, όπως αυτά προσδιορίζονται 
στο άρθρο 1 του παρόντος. 

2. Τη συνεργασία κάθε μορφής με Κέντρα Ερευνών 
και Ακαδημαϊκά Ιδρύματα ημεδαπής και αλλοδαπής, 
εφόσον οι επιστημονικοί στόχοι τους συμπίπτουν, συμ¬ 
βαδίζουν και αλληλοσυμπληρώνονται με εκείνους του 
εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση Ελλήνων και ξένων 
αναγνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.δ. 159/1984 «Προϋποθέσεις παροχής υπη¬ 
ρεσιών από τα Πανεπιστημιακά Εργαστήρια σε ιδιώτες 
και κάθε νομικής μορφής οργανισμούς» (Α' 53). 

Αρθρο 3 
Προσωπικό 

Το εργαστήριο στελεχώνεται από καθηγητές και λέ¬ 
κτορες του Τμήματος Ξένων Γλωσσών, Μετάφρασης και 
Διερμηνείας που το γνωστικό αντικείμενο της θέσης 
που κατέχουν εμπίπτει στα διδακτικά και ερευνητικά 
ενδιαφέροντα του εργαστηρίου, από μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.) καθώς 
και από μέλη του λοιπού επιστημονικού προσωπικού και 
του διοικητικού προσωπικού που τοποθετούνται στο 
εργαστήριο με τη διαδικασία των άρθρων 4 παρ. 1 (δ) 
του Ν. 2083/1992 (Α' 159) και 13 παρ. 3β του Ν. 2817/2000 
«Εκπαίδευση των ατόμων με ειδικές εκπαιδευτικές ανά¬ 
γκες και άλλες διατάξεις» (Α' 78) αντίστοιχα. 

Αρθρο 4 

Διοίκηση - Αρμοδιότητες 

1. Το εργαστήριο διοικείται από τη Συντονιστική Ομά¬ 
δα, η οποία αποτελείται από πέντε άτομα καθηγητές 
του Τμήματος, μέλος της οποίας είναι και ο Διευθυντής 
του Εργαστηρίου. Ο Διευθυντής του Εργαστηρίου είναι 
καθηγητής του Τμήματος Ξένων Γλωσσών, Μετάφρασης 
και Διερμηνείας του Ιονίου Πανεπιστημίου και ορίζεται 
με τη διαδικασία που ορίζουν οι διατάξεις του άρθρου 
28 παρ. 22 του Ν. 2083/1992 (Α' 159). 

2. Ο Διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982, μεταξύ των οποίων περι¬ 
λαμβάνονται ο συντονισμός του διδακτικού (προπτυχι- 
ακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γ ενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρησή του, η 
μέριμνα για τη στελέχωση την οικονομική διαχείριση 
και την κατανομή των χώρων του εργαστηρίου, η ει¬ 
σήγηση στη Γενική Συνέλευση του Τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό και η υπογραφή κάθε εγγράφου που 
διακινεί το εργαστήριο. 

Αρθρο 5 

Εγκατάσταση - Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Ιονίου 

Πανεπιστημίου και σε χώρους που παραχωρούνται σε 
αυτό από το Τμήμα στο οποίο ανήκει το Εργαστήριο, για 
την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών 
προγραμμάτων. Στο χώρο εγκατάστασης τοποθετείται 
πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στο πλαί¬ 
σιο ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους, καθώς και την προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνον στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίηση τους στην κατάσταση που είχαν παραδοθεί. 

5. Στην περίπτωση που είναι δυνατή, κατά τις ισχύου- 
σες διατάξεις, η πρόσληψη επιστημόνων σε τομείς των 
διδακτικών και ερευνητικών δραστηριοτήτων του εργα¬ 
στηρίου, η πρόσληψη διενεργείται κατόπιν εισηγήσεως 
του διευθυντή στα αρ-μόδια όργανα του Τμήματος σύμ¬ 
φωνα με τις διατάξεις του άρθρου 18 του Ν. 1268/1982 
και του άρθρου 5 του Π.δ. 407/1980 «Περί του Κυρίου 
Διδακτικού Προσωπικού κ.λπ. του Πανεπιστημίου και 
του Πολυτεχνείου Κρήτης» (Α' 112), όπως το τελευταίο 
τούτο εφαρμόζεται κατ’ αναλογία σε όλα τα Α.Ε.Ι. της 
χώρας, σύμφωνα με τις διατάξεις του άρθρου 2 παρ. 
1 εδάφ. δ του Ν. 1674/1986 «Ρύθμιση θεμάτων Α.Ε.Ι. και 
άλλες διατάξεις» (Α' 203). 

Άρθρο 6 
Έσοδα 

Τα έσοδα του εργαστηρίου δύναται να προέρχονται 
από: 

1. την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογα¬ 
ριασμό τρίτων, 


2. τη διάθεση ερευνητικών και εν γένει επιστημονικών 
προϊόντων, 

3. την παροχή υπηρεσιών σύμφωνα με το άρθρο 3 
παρ. 3 του Π.δ. 159/1984 

4. τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα, 

5. τις κληρονομιές, τις δωρεές και τις κληροδοσίες 
που καταλείπονται στο Ιόνιο Πανεπιστήμιο για τους 
σκοπούς του Εργαστηρίου, 

6. ερευνητικά/αναπτυξιακά/συμβουλευτικά έργα, 

7. εκπαιδευτικά προγράμματα, 

8. δωρεές και υποτροφίες για ερευνητές, 

9. από κάθε άλλη νόμιμη πηγή. 

Αρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχόμενων και εξερχόμενων εγγράφων. Με απόφαση 
του Διευθυντή μπορεί να τηρείται και κάθε άλλο βιβλίο 
ή στοιχείο που προβλέπεται από ειδικές διατάξεις 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή 
της στην Εφημερίδα της Κυβερνήσεως. Προς τούτο θα 
εκδοθεί αντίστοιχη πράξη Πρύτανη, η οποία με μέρι¬ 
μνα της Δ/νσης Σπουδών και Φοιτητικής Μέριμνας θα 
δημοσιευθεί στην Εφημερίδα της Κυβερνήσεως και με 
μέριμνα του Τμήματος Ξένων Γλωσσών Μετάφρασης και 
Διερμηνείας θα αναρτηθεί στο Πρόγραμμα ΔΙΑΥΓΕΙΑ. 

Το ανωτέρω Εργαστήριο θα λειτουργεί αποκλειστικά 
με ίδιους πόρους και δεν θα βαρύνει τον προϋπολογισμό 
του Ιονίου Πανεπιστημίου (άρθρο 96 Ν. 4310/2014) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 3 Σεπτεμβρίου 2015 
Η Πρύτανης 

ΑΝΑΣΤΑΣΙΑ ΣΑΛΗ-ΠΑΠΑΣΑΛΗ 

